আজ রিয়াজের জন্মদিন | টাইমস
ঢাকা : ২৭ ফেব্রুয়ারি, ২০১৭, সোমবার, ৩:২৩ পূর্বাহ্ণ	আজকের খেলা
আজ রিয়াজের জন্মদিন
রাজিয়া আক্তার ২০১৬-১০-২৬ ৭:৪৩ অপরাহ্ণ	বিনোদন
বিনোদন ডেস্ক: সম্প্রতি মাকে হারিয়েছেন রিয়াজ। তার মা আরজুমান্দ আরা বেগম গত ৩রা সেপ্টেম্বর চলে গেছেন না ফেরার দেশে। এরপর থেকে অনেকটাই একা হয়ে পড়েছেন রিয়াজ। যে কারণে এই সময়ে এসে তিনি তেমন কোনো কাজ করছেন না। প্রতিটি মুহূর্তে মাকে খুব মিস করছেন তিনি।আজ চিত্রনায়ক রিয়াজের জন্মদিন। জীবনের এমন মুহূর্তে স্ত্রী মাশফিকা খান তিনা ও একমাত্র সন্তান মেয়ে আমিরাও পাশে নেই। তারা আছেন অস্ট্রেলিয়ায়। যে কারণে রিয়াজ এবারের জন্মদিনে নিজেকে খুব একাই মনে করছেন।
কী করছেন এবারের জন্মদিনে এ প্রশ্ন রাখতেই তিনি বলেন, জীবনে এমন সময়ের মুখোমুখি হবো তা কখনই ভাবিনি। মাকে ছাড়া সত্যিই খুব অসহায় লাগছে। আমার জীবনের হয়তো সবচেয়ে খারাপ জন্মদিন হবে এবার। কারণ মাকে ছাড়া আমার জন্মদিন কখনই করা হয়ে ওঠেনি। তাই মাকে ছাড়া জন্মদিন করবো এটা ভাবতেই খুব কষ্ট হচ্ছে। হয়তো বা আজ যশোরেও চলে যেতে পারি। কারণ সেখানেই মাটিতে ঘুমিয়ে আছেন আমার মা। আল্লাহ যেন আমার মাকে বেহেস্ত নসীব করেন।এদিকে মা মারা যাবার পর রিয়াজ মাত্র একটি নাটকেই অভিনয় করেছেন। সুজন বড়ুয়ার নির্দেশনায় তার বিপরীতে নাটকটিতে অভিনয় করেছেন লামিয়া মিমো।